**ΔΕΛΤΙΟ ΤΥΠΟΥ**

«ΓΑΜΟΣ ΑΛΑ…ΡΩΣΙΚΑ» | Πολιτιστικό Κέντρο «Αλέξανδρος» (Εθνικής Αμύνης 1)

Το Κέντρο Πολιτισμού της Περιφέρειας Κεντρικής Μακεδονίας διοργανώνει την θεατρική παράσταση «Γάμος αλά …Ρωσικά», κωμικές ιστορίες του Άντον Τσέχωφ, σε σκηνοθεσία του Κορνήλιου Ρουσάκη, από την Ομάδα Τέχνης «Θεατράλε».

Κυριακή 22 & Δευτέρα 23 Απριλίου 2018 | Ώρα 21:00 |ΕΙΣΟΔΟΣ ΕΛΕΥΘΕΡΗ

**Λίγα λόγια για το έργο:**

Μια κωμική ματιά στη τρέλα της έγγαμης συμβίωσης, σε μια σπονδυλωτή παράσταση που αποτελείται από μονόπρακτα και διασκευασμένα διηγήματα του Άντον Τσέχωφ.

Ζευγάρια που παντρεύονται, ζευγάρια που χωρίζουν. Ζευγάρια που
τσακώνονται, ζευγάρια που φιλιώνουν. Ένας πλούσιος γαιοκτήμονας με
πονόδοντο, μια υστερική γεροντοκόρη, μια φημισμένη προξενήτρα, μια
μαγείρισσα με έφεση στα μαντζούνια, ένας νηστικός μουσικός, ένας
φαφλατάς στρατηγός, μια ‘καλοπροαίρετη’ καλεσμένη γάμου και μια
νυσταγμένη οικοδέσποινα, αναφωνούν με πάθος… «όλα του γάμου δύσκολα»!

Τι ρόλο παίζουν στην ιστορία ένας σκύλος με πλακουτσωτή μουσούδα και μια άρρωστη γαλοπούλα;

«Γάμος αλά…ρωσικά»

Κωμικές ιστορίες του Άντον Τσέχωφ.

Έξι ηθοποιοί κι ένας μουσικός υποδύονται 21 διαφορετικούς χαρακτήρες και φωτίζουν όλα τα καθημερινά –ευτράπελα και γλυκόπικρα- περιστατικά της συμβίωσης των ανθρώπων.

Μια παράσταση-γαμήλιο πάρτι κατάλληλη για παντρεμένους, διαζευγμένους, εργένηδες, ερωτευμένους, ανέραστους και... υδροχόους με σελήνη στον αιγόκερω...

Η παράσταση αποτελείται από τα μονόπρακτα: «Σύμβουλος γάμου», «Πρόταση γάμου», «Στόμα έχει και μιλιά δεν έχει\*», «Αίσιο τέλος», «Ατέλειωτη νύχτα», «Αλογίσιο όνομα», «Όλια, μια ψυχούλα», «Η ζωή είναι όμορφη».

**Συντελεστές:**

Δραματουργική επεξεργασία-σκηνοθεσία: Κορνήλιος Ρουσάκης

Σκηνικά-κοστούμια: Ομάδα Τέχνης Θεατράλε

Μουσική επιμέλεια: Γιώργος Ελευθέρογλου

Βοηθός σκηνοθέτη: Βιργινία Καλλιοντζή

Παίζουν (αλφαβητικά): Γιώργος Ελευθέρογλου, Βιργινία Καλλιοντζή, Σταύρος Καλόστος, Χρήστος Καπράλος, Στέλλα Λαθήρα, Μέλλω Νταβράνη, Βασιλική Παπασπύρου.

Μουσικός επί σκηνής: Γιώργος Ελευθέρογλου (ηλεκτρική κιθάρα)

\*Το κείμενο «Στόμα έχει και μιλιά δεν έχει» είναι του Κορνήλιου Ρουσάκη.

ΠΑΡΑΓΩΓΗ:

Ομάδα Τέχνης «Θεατράλε»

 ΔΙΟΡΓΑΝΩΣΗ:

Κέντρο Πολιτισμού Περιφέρειας Κεντρικής Μακεδονίας

ΧΟΡΗΓΟΙ:

   

ΧΟΡΗΓΟΙ ΕΠΙΚΟΙΝΩΝΙΑΣ:  **** ****           

|  |  |
| --- | --- |
|  |  |